Om Almal Lief Te Hê | Afrikaans ODB
Lees: Levitikus 19:33–34 | Die Bybel In Een Jaar: Levitikus 19–20; Matteus 27:51–66
'n Vreemdeling by julle … mag julle … nie onderdruk nie. Julle moet hom soos 'n medeburger behandel en hom liefhê soos julleself. Levitikus 19:34
Dit het 'n wye reaksie van die kerkgangers uitgelok en baie het gekla oor die rommel wat die besoekers agterlaat. Ander weer was meer positief en het dit as 'n godgegewe geleentheid gesien om gasvryheid aan vreemdelinge te betoon, sonder dat dit eers nodig was om die kerkgronde te verlaat.
Die Israeliete moes dieselfde twispunte beleef het. Nadat hulle hulle in hulle nuwe land gevestig het, moes hulle worstel met die vraag oor hoe hulle teenoor vreemdes moet optree. Maar God het baie uitdruklik voorgeskryf dat hulle vreemdelinge soos medeburgers moes behandel en liefhê soos hulself (vs. 34). Baie van God se wette het ook uitdruklik van vreemdelinge melding gemaak – hulle moes nie mishandel of verdruk word nie (Eks.23:9) en die volk moes hulle liefhê (Deut. 10:19). Eeue later het Jesus voorgeskryf dat ons dieselfde moet doen – om ons naaste lief te hê soos onsself (Mark. 12:31).
Mag ons God se hart hê om ander soos onsself lief te hê en altyd te onthou dat ons ook net besoekers op die aarde is. Ons was nog altyd soos God se mense liefgehê en behandel.
Om God se liefde vir ons toe te eien is die sleutel tot ons liefde vir ander.
Vader, U het elkeen van ons na U beeld geskape. Mag ons mense van elders liefhê en daarna streef om met U liefde na hulle uit te reik.